A**lessandro Del Piero** (\* 9. november 1974, Conegliano, Benátsko, Taliansko) je taliansky futbalista, majster sveta z roku 2006. Pelé ho pri príležitosti stého výročia vzniku FIFA zaradil medzi 125 najlepších žijúcich futbalistov. Takisto sa umiestnil v rebríčku najlepších európskych futbalistov za posledných 50 rokov. V roku 2000 bol vďaka bonusom a príjmom z reklamy najlepšie zarábajúcim hráčom sveta. 

V Taliansku sa stal tri razy držiteľom ocenenia za džentlmenské správanie. V roku 2007 získal cenu Golden Foot, ktorá sa udeľuje hráčom s výnimočnými futbalovými a ľudskými vlastnosťami. Na ihrisku zvyčajne zastáva pozíciu ofenzívneho hráča, ktorý spája stredovú formáciu s útočnou. V Taliansku sa takýto typ futbalistov označuje pojmom *trequartista*. Del Piero je odborníkmi považovaný za kreatívneho hráča, ktorý často pripravuje gólové pozície pre spoluhráčov. Vyznačuje sa skvelou loptovou technikou, je častým rozohrávačom priamych kopov. Jeho typickým spôsobom zakončenia je presun z ľavého krídla a následná strela do horného rohu brány. Tento štýl je často označovaný ako „Gol alla Del Piero".

Del Piero je historicky najlepším strelcom Juventusu. 6. apríla 2008 prekonal rekord Gaetana Scireu v počte odohratých zápasov za tento klub. Je deviatym najúspešnejším strelcom v histórii Ligy majstrov UEFA a spoločne s Robertom Baggiom štvrtým najlepším strelcom talianskej reprezentácie.

Životopis
---------

### Detstvo a začiatok kariéry

Del Piero je synom Gina a Bruny a vyrastal v provincii San Vendemiano. Futbal začal hrať ako malý chlapec so svojimi tromi kamarátmi Nelsom, Pierpaolom a Giovanni-Paolom. Všetci štyri snívali o kariéry slávneho futbalistu, ale podarilo sa to iba Alessandrovi. Del Pierov starší brat Stefano hrával futbal za Sampdoriu Janov, kvôli zraneniu však musel kariéru predčasne ukončiť. 

V začiatkoch to skúšal aj v bráne. Želala si to jeho mama, pretože na brankárskom poste bolo menšie riziko zranenia. Alessandrov brat Stefano ju však presvedčil, mu dovolila hrať v útoku. Prvým Del Pierovym klubom bol tím zo San Vendemiana. Ako 13-ročný prestúpil do Padovy Calcio. Prvú šancu v profesionálnom futbale dostal v roku 1991, keď si zahral za svoj klub v Serii B. V prvej sezóne odohral 10 zápasov a dal 1 gól. 

### Juventus

V roku 1993 prestúpil Alessandro do Juventusu Turín, kde hráva nepretržite dodnes. V Serii A debutoval v septembri proti tímu Foggia a prvý gól strelil Reggine. S Juventusom vyhral sedemkrát titul v talianskej lige (1995, 1997, 1998, 2002, 2003, 2005 a 2006), v roku 1996 Ligu majstrov a Interkontitentálny pohár. Sezóna 1997/98 bola jeho najvydarenejšia. Stal sa kráľom strelcov talianskej najvyššej súťaži s 21 gólmi a takisto najlepším strelcom Ligy majstrov s 10 gólmi. Vo finále Ligy majstrov v roku 1997 strelil jediný gól Juventusu proti Borussii Dortmund (1:3). 
Del Piero skóroval v drese Juventusu celkovo 254-krát a odohral zaň 580 zápasov, čím prekonal rekord Gaetana Scireu, ktorý odohral za Juve 552 zápasov.

### Medzinárodná kariéra

Alessandro je štvrtým najlepším strelcov v histórii talianskej reprezentácie. Prvým veľkým turnajom, ktorého za zúčastnil boli Majstrovstvá Európy 1996 v Anglicku, ale odohral iba jeden polčas v zápase proti Rusku. Hral na troch majstrovstvách sveta a štyroch európskych šampionátoch. 

Najväčší úspech v národnom drese dosiahol na Majstrovstvách sveta 2006 v Nemecku. Tím pod vedením Marcella Lippiho neprehral na turnaji ani jeden zápas a vo finále zdolal Francúzsku 2:1. Del Piero strelil v semifinále proti Nemecku gól na 2:0 a vo finále premenil pokutový kop v rozstrele. 

Zúčastnil sa aj na posledných Majstrovstvách Európy v Rakúsku a Švajčiarsku. Taliani však vypadli už vo štvrťfinále, keď ich vyradili neskorší víťazi Španieli.

### Osobný život

Del Piero je ženatý so Soniou Amoruso. Žijú spolu od roku 1999 a v roku 2005 mali svadbu. V júli 2007 sa im narodilo prvé dieťa Tobias. 

Pri otváracom ceremoniáli Olympijských hier 2006 v Turíne bol jedným zo slávnych športovcov, ktorý niesli olympijskú zástavu. Spoločne s ním aj hviezda NBA Steve Nash či cyklistická legenda Eddy Merckx. 

Alessandro sa zaujíma aj o iné druhy športov a je veľkým hudobným fanúšikom. Je veľkým priateľom Liama a Noela Gallagharovcov z britskej skupiny Oasis. Medzi jeho najlepších priateľov z futbalového prostredia patria Fabio Cannavaro, Gianluca Zambrotta a Zinedine Zidane. 

Del Piero má podpísané lukratívne zmluvy s nemeckou firmou Adidas, talianskou automobilkou Fiat a s japonskou Suzuki. Spoločne s Ronaldinhom a Henrym sa objavili na obale počítačovej hry FIFA Football 2004.

Zdroj
-----

*Tento článok je čiastočný alebo úplný preklad článku Alessandro Del Piero na anglickej Wikipédii (číslo revízie nebolo určené).*

Iné projekty
------------

Commons
* Spolupracuj na Commons Commons ponúka multimediálne súbory na tému **Alessandro Del Piero**

| * z
* d
* u
Talianske mužstvo – ME 2004 (skupina) |
| --- |
| 
* 1 Buffon
* 2 Panucci
* 3 Oddo
* 4 Zanetti
* 5 Cannavaro
* 6 Ferrari
* 7 Del Piero
* 8 Gattuso
* 9 Vieri
* 10 Totti
* 11 Corradi
* 12 Toldo
* 13 Nesta
* 14 Fiore
* 15 Favalli
* 16 Camoranesi
* 17 Di Vaio
* 18 Cassano
* 19 Zambrotta
* 20 Perrotta
* 21 Pirlo
* 22 Peruzzi
* 23 Materazzi
* Tréner: Trapattoni

 | Taliansko |


| * z
* d
* u
Talianske mužstvo – MS 2006 (1. miesto) |
| --- |
| 
* 1 Buffon
* 2 Zaccardo
* 3 Grosso
* 4 De Rossi
* 5 Cannavaro
* 6 Barzagli
* 7 Del Piero
* 8 Gattuso
* 9 Toni
* 10 Totti
* 11 Gilardino
* 12 Peruzzi
* 13 Nesta
* 14 Amelia
* 15 Iaquinta
* 16 Camoranesi
* 17 Barone
* 18 Inzaghi
* 19 Zambrotta
* 20 Perrotta
* 21 Pirlo
* 22 Oddo
* 23 Materazzi
* Tréner: Lippi

 | Taliansko |


| * z
* d
* u
Talianske mužstvo – ME 2008 (štvrťfinále) |
| --- |
| 
* 1 Buffon
* 2 Panucci
* 3 Grosso
* 4 Chiellini
* 5 Gamberini
* 6 Barzagli
* 7 Del Piero
* 8 Gattuso
* 9 Toni
* 10 De Rossi
* 11 Di Natale
* 12 Borriello
* 13 Ambrosini
* 14 Amelia
* 15 Quagliarella
* 16 Camoranesi
* 17 De Sanctis
* 18 Cassano
* 19 Zambrotta
* 20 Perrotta
* 21 Pirlo
* 22 Aquilani
* 23 Materazzi
* Tréner: Donadoni

 | Taliansko |


| * z
* d
* u
Držitelia ocenenia Golden Foot |
| --- |
| 
* 2003: Roberto Baggio
* 2004: Pavel Nedvěd
* 2005: Andrij Ševčenko
* 2006: Ronaldo
* 2007: Alessandro Del Piero
* 2008: Roberto Carlos
* 2009: Ronaldinho
* 2010: Francesco Totti
* 2011: Ryan Giggs
* 2012: Zlatan Ibrahimović
* 2013: Didier Drogba
* 2014: Andrés Iniesta
* 2015: Samuel Eto’o
* 2016: Gianluigi Buffon
* 2017: Iker Casillas
* 2018: Edinson Cavani
* 2019: Luka Modrić
* 2020: Cristiano Ronaldo

 |

Autoritné údaje: * GND: 133131467
* ISNI: 0000 0001 1487 409X
* LCCN: no2006112337
* VIAF: 7154077
* WorldCat: lccn-no2006112337